अवैध कब्जे हटाने की सख्त कार्रवाई के आगे विरोध मौन
प्रशासनद्वारा चलाए जा रहे अतिक्रमण हटाओ अभियान में सोमवार को फिर तेजी दिखाई दी। नगर निगम एवं यूआईटी द्वारा सोमवार को श्रीनगर में श्मशान के रास्ते पर लंबे अर्से से हो रहे अतिक्रमण को ध्वस्त किया गया। वहीं गांव माली पुरा में सरकारी जमीन पर किए गए पक्के अतिक्रमण दीवार, मकान आदि का अतिक्रमण हटाया गया।
इसके बाद अतिक्रमण हटाओ दस्ता सेवर की ओर बढ़ा। माली पुरा से सेवर तिराहा सहित कस्बा सेवर में करीब 60 अतिक्रमणों को हटाने की कार्रवाई की गई। इस मौके पर मकान दुकानों के सामने बने चबूतरे, नालियों के ऊपर बनाए गए दासा, तख्त, बैंच, टिन शैड आदि सहित खोखा, झोंपड़ी आदि को हटाया गया। अतिक्रमण हटाने की कार्रवाई के दौरान हालांकि जगह-जगह प्रशासन के दस्ते को आमजन के विरोध का सामना करना पड़ा। अतिक्रमण हटाओ अभियान का नेतृत्व नगर निगम के एक्सईएन होतीलाल मीणा ने किया। वहीं इस मौके पर यूआईटी के सहायक अभियंता बीएल शर्मा, नगर निगम के जेईएन पीएस गुर्जर आदि मौजूद रहे।
31दिसंबर तक चलेगा अभियान
सीएसआईसंजय कुमार ने बताया अतिक्रमण हटाओ अभियान लगातार 31 दिसंबर तक चलाया जाएगा। उन्होंने बताया कि अभियान में सरकारी जमीन के अलावा आम रास्तों, नाली के ऊपर मकान, दुकान या अन्य कच्चे पक्के निर्माण कर किए गए अतिक्रमण को ध्वस्त किया जा रहा है।
भरतपुर. लक्ष्मण मंदिर पर दुकानों के सामने खड़े वाहन। जबकि यहां भी कार्रवाई हो रही है।
hin_Deva hin_Deva hin_Deva hin_Deva hin_Deva hin_Deva